description: Само в Сеул на демонстрация се събраха 1,6 млн.

title: 2,3 млн. души поискаха оставката на южнокорейската президентката

maintext:
Около 2,3 млн. души се включиха днес в демонстрации с искане за оставката на замесената в скандал президентката на Южна Корея Пак Гън-хе, заявиха организаторите на протестите.
От тях около 1,6 млн. се събраха в столицата Сеул.
По данни на организаторите и полицията не е имало никакви инциденти.
Това е шестият пореден уикенд, в който южнокорейците настояват за оставката на държавния си глава.
В Корея започва импийчмънт на президента
Пак Кън Хе се оказа в центъра на шумен корупционен скандал
Днес протестиращите се доближиха на 100 – 200 м от сградата на президентството. Те призоваха Пак незабавно да напусне президентския пост, като отхвърлиха третото ѝ по ред публично извинение и настояха парламентът да реши кога и как тя да се оттегли.
Опозиционните партии в Южна Корея внесоха снощи за разглеждане в парламента проекторезолюция за отстраняване на президентката от поста ѝ.
Над милион корейци поискаха оставката на своя президент (СНИМКИ)
Пореден мащабен протест срещу Пак Гън-хе
Гласуването по въпроса ще се състои на 9 декември.
Резолюцията, в която държавният глава е обвинена, че е нарушила конституцията, злоупотребявайки с власт, се подкрепя от 171 депутати, включващи представителите на опозицията и независимите.
В четвъртък управляващата партия се обяви за оставка на Пак, но през април 2017 г., а опозицията настоява тя да се оттегли незабавно. За да стане това обаче опозицията се нуждае от подкрепата на 200 от общо 300 депутати в Националното събрание.
Масови протести в Южна Корея срещу президента (СНИМКИ)
Четвърта поредна събота десетки хиляди южнокорейци се събраха в центъра на Сеул
Пак Гън-хе е обвинена, че е допуснала близката ѝ приятелка Чхуе Сун-сил да се меси в държавните дела, като ѝ е дала достъп до официални държавни документи, макар че тя не заема никакъв официален пост.
Стотици хиляди протестираха в Сеул срещу президента (СНИМКИ)
Пак Кън-хе осигурила на своя приятелка достъп до поверителни документи
Миналия месец южнокорейската прокуратура огласи неокончателните резултати от разследването по делото за Чхуе Сун-сил и двама бивши сътрудници на президентската администрация. Предявени са им обвинения в корупция, рекет и злоупотреба със служебни пълномощия. Става дума за непотвърдени досега твърдения за оказван натиск върху редица компании да отчисляват десетки милиони долари във фондове, контролирани от Чхуе Сун-сил. Следователите смятат, че президентката най-малкото е знаела за ставащото.
Прокурори обискираха офисите на „Самсунг” в Сеул
Операцията е част от разследването на политическия скандал с южнокорейската президентка Пак Гън-хе


description: Премиерът в оставка си пожела и внуците, и децата ни да продължат да живеят в здраве и мир

title: Бойко Борисов с малкия Бойко около трапезата на Бъдни вечер (СНИМКИ)

maintext:
Премиерът в оставка Бойко Борисов публикува във „Фейсбук” три семейни снимки около трапезата на Бъдни вечер.
Той отбеляза празника заедно с дъщеря си Венета, зет си и малкия Бойко.
„На този светъл празник единственото, което си пожелавам, е и внуците, и децата ни да продължат да живеят в здраве и мир”, написа Борисов.
Внукът му се роди в края на януари т.г.
Точно на Бъдни вечер миналата година Борисов обяви, отново във „Фейсбук” новината, че ще става дядо.

fasttext_language: bg


description: Кюрдска групировка пое отговорност за атаката, отнела живота на 44 души

title: Един от истанбулските атентатори е дошъл от Сирия

maintext:
Един от атентаторите, извършили нападението край стадион в Истанбул през уикенда, е дошъл от Сирия, заяви турският министър на външните работи Мевлют Чавушоглу, цитиран от "Ройтерс".
Два бомбени атентата - с кола бомба и атентатор самоубиец, убиха 44 души, повечето полицаи в района на стадиона на Бешикташ. Нападението стана след края на футболен мач когато повечето от запалянковците не са били в района на съоръжението.
Ранените бяха над 150.
Масови арести в Турция след атентата в Истанбул
Задържани са 235 души, сред които над 100 представители на прокюрдската Демократична партия на народите
Кюрдска групировка пое отговорност за атаката.
Традиционно ПКК и свързаните с нея организации атакуват военни, полицаи и магистрати в Турция. Въпреки това, при по-големите атентати има и цивилни жертви.


description: Причината за инцидента все още е неизвестна

title: Броят на загиналите при пожара в Оукланд нарасна до 24 души

maintext:
Броят на загиналите при пожара по време на музикално парти в американския град Оукланд, щата Калифорния, стигна 24 души, предадоха световните агенции.
Очаква се обаче той да нарасне още.
Пожарът избухна в петък, малко преди полунощ, в двуетажна сграда – склад, част от която се ползва като нощен клуб и място за изложби.
Жертви и изчезнали при пожар в дискотека в Калифорния
Загиналите са деветима, 25 се смятат за изчезнали
Според информации на местни медии в сградата е имало между 50 и 100 души.
Разследващите органи все още търсят причината за избухването на огъня.
Над 50 пожарникари са били изпратени на мястото на инцидента. Налагало им се да използват електрически триони и брадви, за да си пробиват път през руините.
Операцията е била затруднена и от опасността обгорелите дървени конструкции всеки момент да рухнат.
Освен това сградата е била безразборно претъпкана с мебели, статуи, лампи и всевъзможни други обемисти предмети, без да има ясно обозначен вход, изход и път за евакуация при пожар.
На пресконференция представител на отдела за градско планиране в Оукланд Дарин Ранелети каза, че партито е било организирано в нарушение на закона. За провеждане на масови мероприятия в помещения от този тип се изисква специално разрешение от властите, но в този случай такова не е искано, посочи той.


description: През почивните дни ще се затопли

title: Очаква ни слънчева седмица

maintext:
Тази седмица времето ще се задържи предимно слънчево.
Днес по-значителни временни увеличения на облачността ще има над Източна България. Максималните температури ще са между 4 и 9 градуса.
Над планините ще е предимно слънчево. Ще духа до умерен източен вятър, който следобед ще се ориентира от югозапад. Максимална температура на височина 1200 метра- около 1 градус, на 2000 метра - около минус 3 градуса.
И утре ще е предимно слънчево. Сутринта температурите ще са от минус 7 до минус 2 градуса. В сутрешните часове по поречието на Дунав и на места в котловините ще е мъгливо. Ще духа слаб, в Северна България - до умерен вятър от запад-северозапад. Ще се затопли и максималните температури ще са между 6 и 11 градуса, в София- около 7 градуса.
В сряда вятърът ще се ориентира от североизток и с него ще проникне студен въздух. Дневните температури ще се понижат. Ще има повече облаци, но без валежи. В четвъртък и минималните температури ще се понижат, на места в низините видимостта ще е намалена. В петък ще духа слаб до умерен западен вятър и ще започне затопляне, което ще продължи и в събота.


description: В България е най-високата субсидия в цяла Европа и е неморално да бъде такава с оглед стандарта на живот

title: Партиите трябва публично да отчитат как харчат субсидиите си

maintext:
Партиите трябва да отчитат публично как харчат парите си и да има прозрачност и така да не изхранват свързани лица. Такава теза зае бившият председател на Сметната палата Валери Димитров по темата за размера на партийните средства.
Независимият депутат Велизар Енчев коментира, че е предложил преди 4 години да се понижи размерът на финансирането от 11 лв. на глас на 5 лв. По думите му в у нас е най-високата субсидия в цяла Европа и е неморално да бъде такава с оглед стандарта на живот, каза той.
142 млн. лв. струва издръжката на депутатите само за един мандат
Всяка от следващите четири години българинът ще даде от джоба си над 35 млн. лв. за партийни нужди
В размера на субсидията трябва да се балансират два интереса – големите партии трябва да имат пари, за да са финансово независими и конкретният размер може да бъде съобразяван. Той посочи и пример от работата на Сметната палата отпреди години – лидер на малка партия, който е получил голяма субсидия веднага я е превел на дъщеря му под формата на наем. Оказва се, че законът го позволява. Липсата на законова уредба и отчетност води до рискове, категоричен беше Димитров.
Енчев допълни, че големите партии искат по-ниска субсидия, а същевременно имат много спестени пари на влог. ГЕРБ например е с 30 млн. лв. Той коментира и предложението си партиите да бъдат задължени да харчат парите си в рамките на годината, за да не ги стискат за избори. Така те ще могат да инвестират в дейност по региони.
Екипът на Слави Трифонов пита партиите как ще се съобразят с резултатите от референдума
Самият водещ не дойде на срещата, а партиите изразиха притеснения, че няма време за промени в Изборния кодекс до края на мандата на НС
Отчетността на партията е пригодена форма на тази на малките и средни предприятия, уточни Димитров. Там нищо не се разбира, няма индивидуализация на разходите. Той предложи партийните разходи да бъдат подчинени на разходите в закона за публичните финанси.
Енчев изрази и опасението, че няма да има промяна в размера на субсидиите, защото в закона за държавния бюджет, приет миналата седмица, този текст не е бил редактиран.
В сайта на сметната палата се вижда, че партия, която има телевизия за две години официално е превела 1 млн лв. за реклама, каза Енчев с уточнението, че не само една партия има телевизия.


description: Разследващите са доказали, че 40-годишният мъж „не е предполагаемият контакт на Анис Амри“

title: Германската прокуратура освободи предполагаемия съучастник на атентатора от коледния базар

maintext:
Германската прокуратура освободи втория тунезиец, който вчера беше задържан по подозрение, че е бил във връзка с атентора от Берлин. Минути преди атентата, Анис изпраща съобщение от телефона си.
"Братко мой, всичко е наред, по волята Божия. Аз съм в автомобила, моли се за мен, братко мой, моли се за мен!".
Анис прави и селфи от кабината на камиона. Кой е адресатът? - въпросът все още няма отговор.
Мъжът беше задържан вчера, защото имаше подозрения, че малко преди атаката на коледния базар Анис Амри може да му е изпратил видеосъобщение и снимка. Разследването показа, че задържаният не е бил в контакт с Амри.
Техническата експертиза показва, че камионът е спрял, защото се е задействала автоматична спирачна система.
Тя е задължителна за товарни автомобили от 2012 г. според регламент на ЕС. Системата първо предупреждава шофьора, а след това се самозадейства. Така след 70-80 метра камионът спира. По тази причина са предотвратени по-лоши последствия.
След атентата Анис бяга през Холандия. За това свидетелства открита в телефона му холандска сим карта. От Холандия до Франция пътува с автобус.
Германските служби са подценили антентатора, показва разследване на Зюддойче цайтунг, WDR и NDR.
Последно досието му е актуализирано на 14 декември - седмица преди атаката. То е от 17 страници. От него става ясно, че германските служби са знаели, че тунезиецът е в контакт с човек на „Ислямска държава” от началото на февруари и се е предлагал като атентатор самоубиец. Тунезиецът 7 пъти е бил тема за обсъждане на специалните вътрешни комисии по сигурност. Бил и сред заподозрените, готови да извършат атентат.


description: Няма данни за жертви и щети

title: 6,5 по Рихтер разтърси Калифорния

maintext:
Силно земетресение с магнитуд от 6,5 по скалата на Рихтер разлюля американския щат Калифония, предаде „Ройтерс”. Епицентърът му е 165 км навътре в Тихия океан на дълбочина от 10 км, близо до бреговете на северната част на щата.
Няма данни за жертви и щети. Не е обявена и тревога за цунами.
Първоначалните данни бяха, че земетресението е било почти 7 по Рихтер.
Трусът е усетен в Сан Франциско на над 400 км южно от епицентъра.
В социалните мрежи потребители разказват, че земята се е клатила в продължение на около 20 секунди.


title: Снегът спира до края на деня

maintext:
До края на деня снегът ще спре навсякъде. Очакват се валежи само в планините. Времето обаче остава опасно.
Жълт код за силен вятър с пориви до 80-90 км/ч е в сила днес в източната половина от страната и в Югозападна България.
В Сливен обявеният код е оранжев и там поривите ще са над 100 км/ч.
Днес ще бъде предимно облачно. Слаб сняг ще превалява в планинските райони, а разкъсвания на облачността ще има в западните райони. Максималните температури ще са между минус 1 и плюс 4 градуса, в София – 0.
Над планините ще бъде облачно с превалявания от сняг. Ще духа бурен северен вятър. Температурите ще се понижават и максималната на височина 1200 м ще е около минус 8 градуса, на 2000 метра – около минус 13 градуса.
През нощта превалявания от сняг ще има на места в западните и планинските райони, а утре в Източна България. Минималните температури ще са между минус 6 и минус 1 градус, а максималните – между минус 2 и плюс 3 градуса.
В източните райони утре ще остане доста ветровито и отново ще е в сила жълт код за силен вятър и навявания.
На 31 декември ще продължи да превалява сняг в югоизточните райони, но вятърът ще отслабне. В новогодишната нощ валежите ще спрат, а облачността ще намалее.
Температурите към полунощ ще са между минус 5 и 0 градуса.
В първите дни на 2017 г. ще е предимно слънчево и по-топло.


description: 73-ма от 300-те ранени са в тежко състояние

title: Силно земетресение разтърси в Индонезия, има жертви

maintext:
Най-малко 92 души загинаха, а близо 300 бяха ранени при силно земетресение, станало тази сутрин край бреговете на провинция Ачех на индонезийския остров Суматра, съобщи ДПА, като цитира нови данни на местните власти.
Първоначално беше съобщено за 25 жертви.
73-ма от ранените са в тежко състояние.
Трусът е бил с магнитуд 6,5 по Рихтер, с епицентър на 18 км североизточно от Пидие Джая, на 10 км дълбочина, съобщи индонезийският геофизичен институт. Регистриран е малко след 5 ч. местно време.
Разрушени са най-малко 125 жилищни сгради, 105 магазина и 14 джамии. Най-засегнати са окръзите Пидие Джая и Пидие, които са били най-близо до епицентъра на труса.
„Земетресението беше усетено силно. Много хора излязоха в паника навън, а някои къщи се срутиха“, каза в комюнике Сутопо Нугрохо от националната агенция за защита при бедствия.
Последваха още най-малко пет вторични труса.


description: Тя е безплатна и достъпна за всеки, единственото условие е човекът, който я използва да има смарт устройство, на което да бъде инсталирана

title: "Заслушай се": Нова платформа премахва бариерата при общуване между чуващи и нечуващи

maintext:
Безплатна платформа помага на хора с увреден слух да общуват по-лесно с околните. Новите приложения на Фондация „Заслушай се” изцяло премахват бариерата при общуването между чуващи и нечуващи.
Едновременно с това излезе първата у нас песен, в която текстът е преведен на езика на глухонемите чрез танц.
Чуващите, които могат да говорят езика на глухонемите са много малко. Едва ли си даваме сметка колко често хората с увреден слух биват изолирани от обществото. Към този проблем ни насочва новата песен на трима млади изпълнители, наречена „Заслушай се”.
„Идеята беше да напишем текст, който да е колкото достъпен, толкова и интелектуален и да може да го разберат всички – от малки до големи, всички хора да разберат, че има такива, които не чуват и не са някакви извънземни, а са съвсем нормални хора”, споделя единият от изпълнителите.
Това е първата песен у нас, чийто текст е изцяло преведен на езика на жестовете чрез танц. В чужбина това се случва постоянно, но в България подобна инициатива е за първи път.
От Фондация „Заслушай се” са разработили и платформа с два вида приложения, чрез които хората с увреден слух могат да общуват с чуващите без да е нужно човекът срещу тях да разбира езика на жестовете.
Кирил е на 25 години и е с увреден слух. Записва се преди година като доброволец във Фондацията, а днес тя е неговото работно място. Щастлив е, че е помогнал за разработването на платформата, която ще помогне на хиляди хора като него.
„Откакто я има тази платформа при мен няма проблем в комуникацията. Отварям си телефона, включвам платформата и нямам никакви пречки за комуникация с отсрещната страна с чуващия човек”, споделя Кирил.
Платформата предлага два вида услуги. Единият е комуникация чрез видео връзка – човекът с увреден слух се свързва с човек, който превежда диалога. Другата част от платформата има за цел да улесни нечуващите в тяхното обучение.
Платформата е безплатна и достъпна за всеки, единственото условие е човекът, който я използва да има смарт устройство, на което да бъде инсталирана.


description: Кампанията на БЧК продължава

title: До момента са събрани над 1 145 000 лв. в подкрепа на пострадалите в Хитрино

maintext:
Националната кампания за набиране на средства в подкрепа на пострадалите в Хитрино за три дни набра над 1 145 000 лева.
До момента на номер 1466 са изпратени общо 827 873 есемеса, а даренията по банков път възлизат на 318 091 лв.
Средствата ще бъдат управлявани от Обществен съвет, който в момента се сформира, на базата на експертна оценка на нуждите на пострадалото население.
Всеки може да подкрепи инициативата:
С есемес на кратък номер 1466 на цена 1 лв. към всички мобилни оператори
на банковата сметка на БЧК:
IBAN в BGN: BG64UNCR76301078660913
BIC: UNCRBGSF
Банка: УниКредит Булбанк
Адрес: ул. "Калоян" 3, София 1000, България


description: Технически проблем не позволил на самолета да кацне нормално

title: Изтребител падна от палубата на руския самолетоносач

maintext:
Руски изтребител Су-33 падна в морето след авария при кацане на самолетоносача „Адмирал Кузнецов” в Средиземно море, предаде ТАСС. Пилотът е успял да катапултира и не е пострадал.
Според официалната информация от Министерството на отбраната в Москва, машината се е връщала от боен полет над Сирия. При кацането е възникнал проблем с механизма, който трябва да задържи самолета върху палубата на авионосеца. В резултат изтребителят не е имало как да спре.
Това е втори инцидент с машина от авиокрилото на „Адмирал Кузнецов”.
МиГ-29 не можа да кацне на руския самолетоносач, пилотът оцеля
"Адмирал Кузнецов" трябва да участва в ударите по противниците на Башар Асад
На 14 ноември МиГ-29 падна в морето на няколко километра от кораба, след като не успя да се прибере с технически проблем. Пилотът беше спасен.


description: Поставя ли това под риск малките аптеки?

title: От януари част от хапчетата за кръвно стават безплатни

maintext:
Безплатните лекарства за есенциална хипертония няма да доведат до желания социален ефект и ще поставят в риск малките аптеки. Извода направиха търговци на едро и на дребно. От януари част от хапчетата за тази диагноза ще се поемат изцяло от Касата.
От началото на следващата година Здравната каса ще поема изцяло най-евтиното лекарство във всяка от групите за есенциална хипертония. За останалите пациентите ще продължат да си доплащат.
Николай Дъбов е с диагнозата от години. Сега доплаща 2,24 лева за медикамента си.
"Аз и да доплащам, не е страшно, но например жена ми плаща месечно по 30 лева на месец, а другите, които са с малки пенсии, нямам представа как ще се оправят хората", казва той.
В повечето случаи безплатни за пациентите ще бъдат лекарства до 10 лева, като има и изключения - от около 30 лева.
Лекарството на Николай обаче няма да попадне сред 100% платените от Касата, тъй като е от така наречените комбинирани, за които остава старият ред.
„Очакванията на хората са, че едва ли не тези лекарства ще станат безплатни, а то не е така", посочва Радул Костадинов, собственик на аптека.
Търговци на едро и собственици на малки аптеки изнесоха данни, че досега лекарствата за есенциална хипертония са оставяли марж в аптеките от 4,2 милиона лева. С промените ще падне на 300 хиляди лева основно защото няма да имат право на надценка, а ще получават от Касата по 2 лева на рецепта. А и хората, които досега са купували медикаментите си сами, ще се прехвърялт по Касата, за да им е безплатно.
„Говорим не за популизъм, а за ясни стъпки хората да живеят по-добре", посочи заместник-министърът на здравеопазването Бойко Пенков.
Промените влизат в сила от януари.


description: За да се избегне инцидент, властите накараха домовете си да напуснат всички живеещи в радиус от 1,5 км

title: Евакуираха 50 000 души в Аугсбург заради бомба от Втората световна война

maintext:
Безпрецедентна масова евакуация се наложи в германския град Аугсбург. Над 50 хиляди души бяха принудени да напуснат домовете си заради невзривила се бомба от Втората световна война.
Бомбата е с тегло 1800 килограма. За да се избегне евентуален трагичен инцидент, властите евакуират всички живеещи в радиус от поне километър и половина.
Това е най-голямата евакуация, извършвана в Германия от края на войната насам.
Предишният рекорд за масова евакуация заради открита бомба държеше тази в Кобленц през 2011 година. Тогава от домовете си бяха изведени 45 хиляди души.


description: Научнофантастичната лента надхвърли очакваните приходи

title: Rogue One: История от Междузвездни войни" оглави бокс-офис класацията на Северна Америка

maintext:
Филмът "Rogue One: История от Междузвездни войни" очаквано оглави бокс-офис класацията на Северна Америка още в първия уикенд от излизането по екраните.
Научнофантастичната лента дори надхвърли очакваните приходи, като събра внушителните 155 милиона долара от продажбата на билети в Съединените щати и Канада.
Далеч зад нея на второ място е анимацията "Смелата Ваяна" с над 11 милиона долара.
Трета с близо 8,5 милиона долара се нарежда комедията "Коледно парти" с Дженифър Анистън.


description: Според съда той е превишил правомощията си

title: Охранителят, намушкал младеж в столичен мол, остава в ареста

maintext:
Съдът остави в ареста 31-годишния охранител, намушкал младеж в столичен мол. Инцидентът стана на Бъдни вечер след съмнения за кражба на дреха.
В съдебната зала стана ясно, че 19-годишният Робърт и приятелката му със сигурност са откраднали пуловер от магазин за дрехи. Гардът се опитал да ги настигне, вкарал Робърт в пробната и след като бил ударен от него със стол в главата, извадил нож и започнал да му нанася удари с него.
Според магистратите охранителят е надвишил служебните си правомощия, а ударите са били нанесени в жизненоважни органи.
Според съда, ако е на свобода, той може да се укрие или да извърши ново престъпление. Решението на съда от днес може да бъде обжалвано.
19-годишният Робърт беше приет в „Пирогов” в критично състояние с няколко наранявания в областта на гръдния кош с частично засягане на белия дроб.
Наръганият в столичен мол младеж е в критично състояние
Охранителят нападнал момчето, защото му се сторило подозрително
Оказа се, че охранителят е бил нает не от мола, а от магазина, в който става инцидентът. По информация на МВР Робърт е регистриран за кражби и притежание на наркотици.


description: На борда му са пътували 91 души - музикален ансамбъл и журналисти

title: Самолет на руското военно министерство се разби в Черно море

maintext:
Самолет Ту-154 на руското военно министерство с 91 души на борда се разби в Черно море, съобщиха руски медии, като се позоваха на източници.
Машината е изчезнала от радарите около 20 минути след излитането си от летището в град Адлер край Сочи.
В самолета пътували 83 пасажери и 8 души екипаж. На борда са били членове на музикален ансамбъл "Александров", както и журналисти.
Самолетът е трябвало да кацне в Латакия, Сирия.
Артистите от ансамбъла са отивали да поздравят с настъпването на Новата година авиогрупата на руските военно-космически сили в авиобазата Хмеймим, съобщи Министерството на отбраната.
Говорителят на руското министерство на отбраната генерал-майор Игор Конашенков, цитиран от ТАСС, съобщи, че ена 6 км от бреговата линия на Сочи. Тялото е било качено на борда на спасителен съд.
На мястото на катастрофата са намерени и документи на журналисти от "Първи канал".
Според ТАСС на 1,5 км от брега в Сочи са намерени отломки от самолета.
Според източник от руските силови структури по предварителни данни причината за катастрофата е била или техническа неизправност, или пилотска грешка, съобщи РИА Новости.
Руският президент Владимир Путин е информиран за ситуацията.
В издирването участват четири кораба, пет хеликоптера и безпилотни летателни апарати на министерството на отбраната, както и 3 хеликоптера на министерството на извънредните ситуации, с които могат да се спускат спасители и водолази.
Според информациите по време на инцидента времето в района е било хубаво.
Следственият комитет на Русия е образувал наказателно производство във връзка с катастрофата, съобщи говорителят му. Разследващите изземват документация и разпитват хора, подготвяли самолета за полета към Сирия.
Руската телевизия „Звезда” е имала трима представители на борда.
Руските медии публикуват снимки на загиналите журналисти. Телевизията съобщава, че в момента се провежда издирвателна операция, в която участват кораби и вертолети.
Според информацията от генералния щаб на Русия в момента оцелели не се забелязват.
Спасил се е солистът на ансамбъл „Александров”, защото снощи му се е родило дете и не е отпътувал.


description: През септември компанията съобщи за подобен инцидент, при който са били засегнати 500 млн. акаунта

title: Над 1 млрд. потребители на „Яху” са станали жертва на кибератака

maintext:
Интернет гиганта „Яху” (Yahoo Inc) обяви, че е станала жертва на кибератака през 2013 г., която засегнала над 1 млрд. потребители.
Хакерска атака е засегнала 500 млн. потребители на „Яху”
От компанията подозират, че хакерите са били „държавно спонсорирани”
Компанията, базирана в Калифорния, уточни, че този инцидент не е свързан с другата хакерска атака, за която тя съобщи през септември. Тогава „Яху” обяви, че 500 млн. акаунта са били обект на хакерска атака в края на 2014 г. Компанията посочва, че откраднатата информация може да включва имена, рождени дати, електронни адреси, телефонни номера или пароли. Данни, свързани с кредитни карти и банкови сметки изглежда не са засегнати.


description: Бившата първа дама предупреди, че те могат да застрашат човешки живот

title: Хилари Клинтън: Има епидемия от фалшиви новини

maintext:
Бившият държавен секретар Хилари Клинтън осъди растящото разпространение на фалшиви новини. В първата си реч, след загубата на президентските избори, тя окачестви тази тенденция като "епидемия" и призова за бързи действия тя да бъде прекратена.
"Вече е ясно, че така наречените "фалшиви новини" могат да имат реални глобални последствия. Не става въпрос за политика или партийна принадлежност. Застрашен е човешки живот. Животът на обикновени хора, които се опитват да си вършат работата и да дават своя принос към обществото.", подчерта тя.
Самата Клинтън неотдавна стана жертва на фалшива новина в скандал, придобил известност като "Пицагейт".
По време на предизборната и кампания, в социалните мрежи се появи невярна информация за педофилска мрежа, ръководена от пица ресторант във Вашингтон, която е собственост на близък сътрудник на Клинтън. Миналата неделя мъж беше арестуван, след като откри огън в пицарията. При разпита стрелецът заявил, че "искал лично да разследва" медийните твърдения.
За щастие, никой не пострада при инцидента.


description: През март 2017 г. тя направи втори концерт в зала „Арена Армеец” в София

title: Цеца Величкович: От покойния си съпруг научих, че материалното не е важно

maintext:
„Научих се , че материалното не е важно – моят покоен съпруг ми повтаряше това постоянно, защото аз бях много млада, когато се омъжих за него . Той ми казваше: никога не се хващай за материалното, защото то е преходно. Ще бъдеш богата тогава, когато можеш да преброиш приятелите си на пръстите на едната си ръка”. Това каза певицата Цеца Величкович в интервю за bTV.
За приятелите тя казва още: „Аз съм човек, който колкото дава, толкова и изисква. Аз не губя своите приятелства, пазя си ги. И не правя нови, те са на по 10, 15 и 20 години. Имала съм много тежки моменти в живота, но и много хубави. Но в един момент, когато вие преживеете нещо лошо – както при един кораб, който потъва - плъховете първи го напускат и усещаш страха. Тогава виждате кой ви е истински приятел”.
На 17 март догодина сръбската звезда ще направи втори концерт в зала „Арена Армеец” в София, след като преди две години препълни залата за първи път. Тогава десетки хиляди пяха най-големите й хитове: "Пиле", "Кукавица", "Забранени град" и много други. През пролетта тя ще представи и най-новия си албум, който вече чупи рекорди по продажби в Сърбия.
Цеца Величкович е носител на много награди, сред които и "Най-голямата звезда на Балканите." Има 16 самостоятелни албума и безброй концерти в цял свят. Но признава, че най-щастлива я правят децата й - 18-годишната Анастасия и 20-годишният Велко, който досущ прилича на баща си - покойния Желко Ражнатович - Аркан.
Вижте във видеото цялото интервю на Полина Гергушева с Цеца Величкович:


description: С празника на Св. Игнатий официално започват коледните празници

title: Днес е Игнажден

maintext:
Днес Българската православна църква отбелязва Игнажден. Според народните обичаи с празника на Свещеномъченик Игнатий Богоносец официално започват коледните празници.
Най-известният обичай на Игнажден е „полазването”. Смята се, че по това кой човек-полазник първи влезе в дома от сутринта може да се познае какво ще е здравето, плодородието и имането през годината. Ако първият гост е добър и богат, то и годината ще е плодородна.
Светецът бил ученик на Свети Йоан Богослов, а по-късно става епископ на Антиохийската църква, където първи въвежда пеенето на божествените песни на два клира – хора, прието по-късно и от другите християнски църкви. Прозвището му Богоносец е свързано с предание, което води началото си от св. Симеон Метафраст (10 век), според което Св. Игнатий е детето, посочено и прегърнато от Иисус Христос, когато апостолите спорят за първенство (Мат. 18:1-5). Св. Игнатий „мъж апостолски във всичко”, който „грижливо управлява Църквата във ” - особено през време на гонението при император Домициан (81-96).
Заради вярата си е бил осъден на смърт от римския император Траян. Загива мъченически, разкъсан от лъвове.
Според християнските представи от Игнажден започват родилните мъки на Божията майка, които продължават до Коледната нощ. Дните през този период се наричат „мъченици”. Жените тогава не трябва да работят никаква домашна работа, за да забременяват и раждат лесно.
Днес имен ден празнуват Игнат, Игнатка, Искра, Искрен, Пламен, Пламена, Огнян, Огняна, Светла.


description: Евгени Димов е автор на най-голямата кукерска маска от дърво у нас

title: Полицай прави и дарява дървени скулптури, свързани с българската история

maintext:
От скоро в центъра на Перник, където се провежда най-големият фестивал в Европа "Сурва", е изложена най-голямата кукерска маска от дърво у нас. Неин автор е полицай.
От 15 години Евгени Димов е част от специализираните полицейски сили - службата, която опазва обществения ред, бори се с безредиците, извършва специални операции и действа при кризисни ситуации.
„Аз съм човек от народа, полицаите също са хора. Професията на полицая не е само да респектира, да се грижи за обществения ред. Полицаят се занимава и със защитата на човешкия живот”, категоричен е Евгени, който на 2-3 пъти е спасявал човешки живот.
„В самия момент човек не мисли, не разсъждава. Просто действа инстинктивно. Гледа просто да запази човешкия живот, да спаси човека и след това, когато т.нар. адреналин те отпусне - тогава човек осъзнава какво е направил”, допълва полицаят.
Според него няма човек, който да не го е страх. Ако има, това е само по филмите.
В Перник обаче Евгени е известен като полицаят, изработил и дарил десетки дървени скулптури, свързани с българската история.
Всичко започва преди 6 години. „В една неделна утрин след нощна смяна ми попадна парче глина в ръцете оттам тръгна всичко”, спомня си Евгени.
„Работата на полицая не е никак лека. И може би в един момент човек има нужда да се отпусне, има нужда да релаксира, да се откъсне от работната среда, да се потопи в своя свят”, смята той.
Не помни броя на скулптурите, които е изработил.
Най-голямата е сурвакарската маска, която наскоро е направил и дарил на Перник. Отнема му 20 дни да я изработи - от сутрин до вечер.
В навечерието на Коледа Евгени подготвя важен проект - изработването на макет на самолет от Първата световна война в реални размери.
Самолета иска да продаде на благотворителен търг, а парите от него да дари на онкохематологичните отделения за деца.
„Чувствам се прекрасно, особено когато правя неща, в които вкарвам много положителна енергия. И после, когато подаря или даря, ми носи огромно удоволствие”, признава Евгени.


description: Какви са основните майсторски качества в кухнята?

title: В кухнята на бившия министър Петър Стоянович: Как се прави тирамису?

maintext:
Бившият министър на културата Петър Стоянович прави празнично тирамису в предаването „Тази неделя” по bTV.
Скоро д-р Стоянович написа кулинарна книга.
Бившият министър признава, че един от най-важните храмове в дома му е кухнята.
За първи път е готвил в гимназията, когато по думите му „мъчително” е изпържил едно пиле на един от тези котлони, с които се е ходело на къмпинг.
Стоянович разкрива, че готви почти всеки ден.
По думите му две са основните истински майсторски качества – хората да не усетят, че си сгрешил, и да можеш от нищо да направиш нещо.
Според него за перфектната трапеза са нужни единствено приятели.


maintext:
Православният свят отбелязва Зачатието на Света Анна, майката на Богородица. Според вярванията Света Анна дълго време не е имала дете. След молитви и надежди дошла вестта за дългоочакваната рожба - Мария, Божията майка. Светицата закриля семейството, бременните и родилките.
Пази пациенти и лекари в една от най-старите болници у нас - университетската "Света Анна".
След тежко първо раждане и много проблеми, в "Света Анна" Албена получава грижите, от които се нуждае.
„Господ си знае нещата и как трябва да нареди живота на всеки човек. Първата ми бременност протече с много лош край и така се случиха нещата, че второ и трето раждане трябваше да са секцио. Единственият професионалист, на когото можех да се доверя е д-р Жекова и екипът й, тя изцяло пое нещата, страшно много ме обгрижва и ето го резултатът отпреди 5 години - малкия Джони, ето го и 5 години по-късно - бебе Тео”, разказа Албена Цанкова.
Всяка година около 1000 бебета проплакват за първи път в болницата. В момента в отделението има 11 бебенца.
Макар и празник, за д-р Жекова днес е обикновен работен ден. Родилното на Света Анна приема едни от най-тежките случаи, а вече 18 години няма нито една майчина смърт.
„Интензивен денонощен труд, на акушергинеколози, анестезиолози, хирурзи, неонатолози, за да могат, когато напускат отделението, жените да кажат благодарим на целия екип за грижите за мен и моето дете”, каза д-р Красимира Жекова.
А Света Анна още веднъж бележи живота на Албена и семейството й - днес изписаха нея и Тео.


description: И предимно слънчево време

title: Съществено затопляне в близките дни

maintext:
В следобедните часове ще бъде предимно слънчево, но от североизток облачността отново ще се увеличива. Ще духа слаб, в Дунавската равнина и Източна България - до умерен, предимно западен вятър. Максималните температури ще са между 2° и 7°.
По Черноморието ще бъде предимно слънчево, с временни увеличения на облачността над северните райони. Ще продължи да духа до умерен североизточен вятър. Максимални температури на въздуха – от 3° до 7°. Температурата на морската вода е 8°. Вълнението на морето ще бъде 2-3 бала.
В планините ще бъде предимно слънчево. Ще духа умерен вятър от запад-северозапад. Максималната температура на височина 1200 метра ще е около 4°, на 2000 метра – около минус 1°.
През нощта ще бъде ясно. Ще духа слаб западен вятър. Минималните температури ще са предимно между минус 2 и 3°. Утре ще е предимно слънчево, с разкъсана средна и висока облачност. Ще духа умерен, в Дунавската равнина – до силен вятър от запад-северозапад. Максималните температури ще са предимно между 9° и 14°.
През почивните дни ще остане сравнително топло, без валежи, с разкъсана облачност, на места и до слънчево. На места в Южна България сутрин са възможни мъгли. В събота и в Дунавската равнина вятърът ще отслабне до умерен, а в неделя ще се ориентира от запад-югозапад. В началото на следващата седмица вятърът от северозапад, след това в източната половина от страната - от север-североизток, отново ще се усили и ще започне да нахлува по-студен въздух. Температурите бързо ще се понижават и във вторник и максималните вече ще са близки до 0°. Ще бъде предимно облачно, а през нощта срещу вторник и във вторник на отделни места, главно в планинските райони и Източна България, е възможно да превали слаб сняг.


description: Тя получава 45,8% от гласовете

maintext:
Социалдемократическата партия в Румъния печели парламентарните избори с 45,5 – 45,8 процента, сочат резултатите от два екзитпола тази вечер, предаде Ройтерс.
Десноцентристката Национално-либерална партия е втора с 20,7 – 21 процента от гласовете.
Новата партия Съюз за спасение на Румъния получава 8-0 – 9,2 процента от гласовете, сочат екзитполовете, цитирани от БТА.
В Румъния избират парламент
Последните социологически проучвания сочат убедителна преднина за Социалдемократическата партия


description: Русия и сирийските бунтовници си разменят обвинения

title: Битките в Алепо продължават, евакуацията на цивилни се бави

maintext:
Примирието в Алепо се провали. В източните части на града се водят ожесточени сражения, като Русия очаква бунтовниците да се предадат до три дни. Международната общност призова за незабавно прекратяване на огъня, тъй като в обсадените квартали има десетки хиляди цивилни.
Сирийската армия с подкрепата на съюзниците си възобнови обстрела на източните квартали на Алепо след размяна на взаимни обвинения с бунтовниците за това, кой първи е нарушил примирието. Сраженията блокираха и евакуациите, което предизвика вълна от апели за помощ на жители на Алепо.
ООН оприличи действията на режима и съюзниците на Асад като военни престъпления и призова силите на режима да се отнася хуманно с хората, които залавят или се предават.
В освободените вече територии, стотици жители на Алето щурмуваха складове за храна на въоръжените групировки, които досега умишлено пречеха на евакуациите, за да използват цивилните граждани като жив щит.
Десетки хиляди бежанци от града ще бъдат настанени в палатков лагер в покрайнините.
Еакуацията на хората от Алепо се бави по неизвестни причини. Извозването трябваше да започне в 5 ч. местно време, но нито един от изпратените от правителството автобуси все още не е потеглил, твърдят очевидци.
Радост или смърт в Алепо – зависи кого питате
Хиляди цивилни се страхуват за живота си
ООН съобщи, че не участва в евакуацията, но "остава в готовност" да помогне на ранените, децата, жените и възрастните да напуснат опустошения град.
Турският президент Ердоган призова за незабавното осигуряване на хуманитарен коридор от Алепо.
Блокираните в Алепо жители се страхуват от репресии и молят за помощ в социалните мрежи. ООН вчера съобщи, че получила информация за масови екзекуции на цивилни в превзетите от сирийската армия райони на Алепо. Москва и Дамаск отхвърлят истинността на тези твърдения.


description: В селото беше обявено бедствено положение

title: Хитрино: Ден след трагедията

maintext:
Ден след трагичния инцидент в Хитрино, при който влакова композиция с пропан-бутан и пропилен дерайлира и се взриви, в селото беше обявено бедствено положение.
Жителите бяха евакуирани още вчера и настанени при близки и в кризисния център в Шумен. Властите се обърнаха към гражданите на Хитрино с молба да не се опитват да влизат в ограничения периметър, защото ще изложат живота си на опасност.
Ситуацията в района е усложнена, тъй като има изтичане на газ от две цистерни и е възможно районът да бъде обгазен.
Изтичане на газ от две цистерни усложнява работата на властите в Хитрино (ВИДЕО)
Работата по изтегляне на цистерните от Хитрино е започнала
Това създава трудности и на властите, които трябва да изпразнят и изтеглят от релсите останалите 12 цистерни.
Пострадалите
При взрива в Хитрино загинаха седем души, а 29 бяха ранени. Шестима от тях са в изключително тежко състояние с множество изгаряния и травми. Те са настанени в две варненски болести.
Един от пациентите е стабилизиран и вече е извън реанимация. Останалите все още са в реанимация, като двама са в тежко състояние.
В болницата в Шумен са останали 10 души от общо 29, които минаха на преглед. Трима от тях са в по-сериозно състояние.
С решение на Министерския съвет 12 декември, понеделник, е обявен за ден на национален траур за жертвите от Хитрино.
Шестима от ранените в Хитрино са в много тежко състояние във варненски болници
Само един от пациентите, откарани във Варна, е изведен от реанимация
Национална кампания на БЧК и bTV започва да набира средства за пострадалите от Хитрино. Парите ще отидат за възстановяване на домовете на хората.
Средства за пострадалите в Хитрино може да дарите на:
SMS: 1466
IBAN: BG64UNCR76301078660913
BIC: UNCRBGSF
БАНКА „УНИКРЕДИТ БУЛБАНК”
< >
Разследването
Разследващите органи работят по няколко версии за причините за катастрофата, една от които е влизане с превишена скорост на гарата в Хитрино.
Скоростта, с която композицията би трябвало да се движи в този участък е 40 км/ч. Според служителител на национална компания „Железопътна инфраструктура” влакът се е движел с превишена скорост, но това ще се знае със сигурност, когато бъдат разчетени данните на архивиращите устройства на двата локомотива.
Другите версии, по които се работи, са откъсване на част от влаковата композиция, в резултат на което цистерните са дерайлирали, или техническа повреда на самата жп линия.
Управителят на фирмата превозвач „Булмаркет” определи взрива в Хитрино като необясним и мистериозен. Според него е нетипично, че цистерната се е взривила към къщите.
От фирмата заявиха, че ще помогнат на нуждаещите се хора от селото.


description: Собствениците на 13 автомобила с непредвиден разход преди Коледа

title: Ново масово рязане на гуми във Враца

maintext:
Масовото рязане на автомобилни гуми от столицата се пренесе във Враца. Миналата нощ в северозападния град са нанесени щети на 13 автомобила, паркирани на една и съща улица.
На всяка кола са спукани по две гуми, или непредвиден предколеден разход за около 200 лева за нови, оплакаха се потърпевшите.
Надеждите на полицаите са бързо да идентифицират извършителите по видеозаписите от монтираните наблизо камери.
Това е втори подобен инцидент в района за последните два месеца. При предишни случаи вандалите се оказват обикновено или психичноболни, или действащи под влиянието на алкохол и наркотици и реално пострадалите не могат да бъдат обезщетени.


description: Гюнтер Йотингер поема ресора на Кристалина Георгиева

title: ЕК: България да не бърза да номинира еврокомисар

maintext:
Европейската комисия днес повтори позицията си, че не бърза да научи кого България номинира за следващ еврокомисар, предаде БТА.
"Не бързаме, нищо не се е променило в нашата позиция - българските власти трябва да решат кой кандидат предлагат и да ни съобщят, заяви говорител на институцията. След това ще можем да обсъдим отговорностите, които ще бъдат възложени на кандидата", добави говорител на ЕК.
Правилото е първо да разберем кого дадена държава от ЕС предлага за еврокомисар, а след това да определим с какво той ще се занимава. Целта е на кандидата да бъдат предложени отговорности, възможно най-добре съвпадащи с неговата квалификация, поясни той.
Росен Плевнелиев на въпроса ще става ли еврокомисар: Не се боря за постове
Той уточни, че ако може да е полезен на България и Европа, ще го направи
До края на седмицата се очаква председателят на ЕК Жан-Клод Юнкер да определи кой еврокомисар ще поеме цифровизацията, след като досега с тези въпроси се занимаваше еврокомисарят Гюнтер Йотингер. Юнкер предложи Йотингер да поеме от Нова година бюджета на ЕС - ресор, освободен от подалата оставка Кристалина Георгиева.


description: Страната ни е в световната седмица по износ на оръжие и основен конкурент на Русия на редица пазари

title: Бойко Ноев: Зад „лиценз“ стои желанието на Москва да контролира военната ни индустрия

maintext:
Българските оръжия, за които се твърди, че са намерени в Алепо, може да са руски, а Москва повдига въпроса за лицензите, защото иска да контролира производството на оръжие у нас. Това каза бившият министър на отбраната Бойко Ноев в предаването „Тази сутрин“ по bTV.
Той коментира публикациите в български медии и последвалите изказвания на руски официални лица от последните дни.
Външният министър: Не приемам Русия да морализаторства за оръжия
Русия има своя интерес, но той не е българският. Нашият е да бъдем част от образования, цивилизован европейски свят, посочи Даниел Митов
„Нека погледнем фактите – каза Ноев. – Те показват, че български журналист заминава за Дамаск, ей така. От Дамаск, вероятно организирано, заминава за Алепо, където наблюдава бойните действия. Около него падат снаряди. Един снаряд пада много близко. Журналистът изпитва ужас, както самият той пише, оцелява. И разбира, че това е от българска ракета. След това журналистът тръгва из освободените райони на Алепо, влиза в скривалища, намира сандъци. На един от тях пише: „Страна на произход: България“. Същият ден руският посланик в София на среща с Бойко Борисов поставя въпроса с лицензите на Русия. Това е стар въпрос, който по същество означава контрол на Русия над производството на оръжие в България и други страни, което прилича или навремето е било по някакъв начин свързано със СССР. Малко след това говорителят на руското външно министерство Мария Захарова, цитирайки българския вестник, това е нейният източник, казва, че това не е хубаво, поставя въпроса за лицензите отново и говори за нелегално производство на оръжие в България. Всъщност в този сандък журналистката не е могла да знае, а вероятно посланикът и Захарова не са могли да знаят, че ракетата в него е руска. Може да се окаже, че ракетата, която е избухнала недалече от журналистката е руска. Ракетата, която уби неотдавна руски медици в Алепо може също да се окаже руска. Защо руска? България не произвежда това, което е в сандъка. България го е внесла. Тази ракета „Град“ 122 мм. Тя, по мнението на специалисти, е произведена в началото на 80-те години в бившия СССР, в завод, който 99,9% днес е на територията на Русия. По същество, ракетата, която е вътре, независимо от надписите, които са напръскани от завода в Сопот, е руска. Както танковете, които стрелят срещу руските войници са руски“.
На въпрос как оръжието стига до Сирия Ноев отговори: „Както и американските хамъри до бунтовниците – те разграбват складове в Ирак и складове на сирийската армия. Затова там има американско, руско, българско и всякакво друго оръжие от света. Защото когато има масов конфликт, възможностите в него да попаднат оръжия, произведени и изнесени по легален начин, но попаднали в ръцете на престъпници, са напълно реални“.
Според Ноев няма никаква юридическа основа Русия да претендира за лицензите.
Руски сапьори: В Алепо открихме български боеприпаси
Там има боеприпаси, стрелково оръжие и снаряди за установки „Град“ – германско, американско и българско производство, разказа руси военен
„По времето на Варшавския договор Русия налага на всички съюзници едни стандарти, едни технологии. Разпада се Варшавският договор, при някои от страните бивши членки, извън СССР, военната индустрия запада, други спасяват нещо от тази индустрия и започват да усъвършенстват и осъвременяват това, което навремето е било руски стандарти“. „Зад думата „лиценз“ в момента стои желанието на Русия да контролира българската военна индустрия и да разрешава дали България да изнася в една или друга страна“, каза бившият военен министър.
Причината е, че страната ни е в световната седмица по износ на оръжие.
„Днешният износ на България за страни извън Европа и индустриалния свят надхвърля 750 млн. долара. Ние сме основен конкурент на Русия на пазари като Индия, Алжир, Латинска Америка, други страни в Африка и Азия. Българското оръжие е изключително качествено, конкурентоспособно и затова се продава“, посочи Ноев.
Според него основният въпрос е кой има интерес в момента да повдига един нерешим въпрос в българо-руските отношения, които и без това имат натоварена история. Какъв е интересът на руската страна да влошава двустранните отношения? Не мога да си обясня, каза Ноев и посочи, че според него журналистът е бил подведен и използван.
ПО думите на госта трябва да се опитваме да подобряваме отношенията с Москва, но за това трябва реципрочност. Руската страна трябва да престане да мачка България за щяло и нещяло.


description: Соколите на свободата на Кюрдистан са познати на турските власти

title: Кюрдска групировка пое отговорност за атентата в Истанбул

maintext:
Кюрдската групировка, която е забранена в Турция, "Соколите на свободата на Кюрдистан" (ССК) пое отговорността за вчерашния атентат в Истанбул. Това обяви самата групировка на своя сайт.
ССК заяви, че нападението е извършено от нейни бойци, двама от които загинаха.
Групировката е позната на властите и вече е извършвала атентати и нападения срещу представители на властта.
МВнР: Не пътувайте до Турция, ако не е спешно
При атентат в Истанбул вчера загинаха 38 души, а над 160 бяха ранени
Властите в Турция подозираха участие на кюрдски бойци в нападението, а посланикът на България в страната Надежда Нейнски заяви, че според експерти нападенията срещу полицаи са част от почерка им.
Обзор на събитията вижте тук:


title: Предимно слънчево ще е в неделя, с температури до 6°

maintext:
В неделя облачността ще се разкъсва и намалява и след обяд над по-голямата част от страната ще бъде предимно слънчево. Максимални температури - между 1° и 6°.
Над планините преди обяд облачността ще е значителна, а след обяд ще се разкъсва и намалява. Ще духа силен северен вятър. Максимална температура на височина 1200 метра около минус 2°, на 2000 метра – около минус 7°.
Над Черноморието ще бъде предимно слънчево. Максимални температури на въздуха: 3°-5°. Температурата на морската вода е 7°.
Следващата седмицата се очакват увеличение на облачността и превалявания от сняг.


title: Снегът дойде отново, затрудненията по пътищата не закъсняха

maintext:
Снегът, който заваля вчера, предизвика обичайните затруднения по пътищата.
Най-много сняг натрупа в района на Враца, Ловеч, Плевен. В София снегът стигна до около 4 см. Сняг валя и в Разград, Шумен, Велико Търново, Плевен, Свищов, Сливен, Чирпан, Кърджали, Благоевград.
Зимната обстановка създаде неприятности на шофьорите през нощта. В продължение на около два часа тир с полска регистрация вися от виадукт на АМ „Хемус”.
Тази нощ беше възстановено движението на тежки камиони в Ловешко, което пък беше временно спряно заради снегопочистването.
Това видео ни изпрати потребител на „Аз, репортерът”, който уточнява, че клипът е направен след Сопот, в посока София.
И днес се очаква да превали слаб сняг, главно в планинските райони и на отделни места в Западна и Северна България.
Жълт код за силен вятър с пориви до 80-90 км/ч е в сила за източната половина от страната и в Югозападна България. В Сливен обявеният код е оранжев и там поривите ще са над 100 км/ч.
Пътищата са проходими при зимни условия, обяви инж. Георги Златев от агенция „Пътна инфраструктура”. За цялата страна има над 3000 машини, които да ги почистват, посочи той.
Шофьорите и автомобилите им трябва да са подготвени за зимните условия, подчерта той и призова водачите да тръгват на път отпочинали.


title: Рибари от Балчик излязоха на протест

maintext:
Рибари в Балчик излязоха на протест и поискаха оставки в Изпълнителната агенция по рибарство и аквакултури (ИАРА).
Според тях секторът се управлява некомпетентно, а на тях се гледа като на престъпници и бракониери.
Един от протестиращите – Симеон Тимофеев, разказа пред bTV, че в началото на октомври бил глобен за няколко килограма риба, които е заделил за лично ползване. Съгласил се да му бъде съставен акт, за да може да работи. Оттогава е получил пет акта.
Третират ни като бракониери, а нарушилите остават ненаказани, оплакват се рибарите.
„Един ден се хванах и ги броих 240 лодки от Маслен нос до Ахтопол. 240 лодки бяха на въдица или с мрежи – разни скутери, яхти дори, които хващат по 30 – 40 – 50 кила, продават без документи, нерегламентирано и в един момент няма един проверен и един констативен акт при тях“, разказа друг рибар – Красимир Петров.
Докато рибарите протестираха, при тях дойде шефът на ИАРА Валентин Вълков. Той отхвърли всички упреци за репресии от страна на служители на Агенцията и заяви, че е готов да подаде оставка.
Следващият протест на рибарите ще е в понеделник пред сградата на ИАРА.


description: Разследването на стрелбата в Анкара продължава

title: Посланик Карлов – герой на Русия. Посмъртно (ВИДЕО)

maintext:
Руският посланик в Турция Андрей Карлов, който беше убит от екстремист в Анкара, посмъртно получи най-високото държавно звание на родината си – Герой на Русия, предаде РИА Новости.
На името на дипломата ще бъде учредена стипендия, а ликът му ще бъде на пощенска марка. В Анкара турските власти ще кръстят улицата пред руското посолство на Андрей Карлов.
Днес депутатите от Държавната Дума почетоха убития с минута мълчание.
Ислямисти поеха отговорността за убийството на руския посланик в Турция
Коалицията „Джейш ал Фатх“ е активна в Сирия
Продължава разследването на случая, който и в Русия, и в Турция, се определя като безпрецедентна провокация срещу двустранните отношения.
Междувременно стана ясно, че президентът Владимир Путин ще присъства на погребението на Андрей Карлов в четвъртък.
Заради церемонията, той ще отложи годишната си пресконоференция, съобщи говорителят му Дмитрий Песков.
13 души са арестувани в Турция във връзка с убийството на руския посланик в Анкара. Това съобщиха местни медии.
Шестима са задържани в окръг Айдън, където е роден убиецът Мевлют - Мерт Алтънташ. Сред тях са семейството и други негови роднини.
Други шестима души са арестувани в Измир и един в Анкара. Според властите зад покушението стои организацията на живеещия в Съединените щати ислямски проповедник Фетуллах Гюлен.


description: Съдиите излизат днес на протест

title: Председателят на Софийския районен съд: Подавам оставка днес

maintext:
Председателят на Софийския районен съд (СРС) Методи Лалов обяви в предаването „Тази сутрин“ по bTV, че днес ще подаде оставка.
Това ще направят и заместниците му в понеделник.
„Казвам го ясно – днес подавам оставка, аз и ръководството на съда. Нека поемат този пробит кораб, да видят как се управлява това нещо“, каза Лалов.
Днес съдии и служители от СРС – най-големият съд в страната, ще проведат митинг пред сградата на Висшия съдебен съвет заради „неравнопоставеното положение, в което са поставени свръхнатоварените служители в сравнение с други съдебни органи“ и непрестанните проверки в съда, които „се превръщат в инструмент за накърняване на независимостта“ му.
Софийският районен съд се вдига на протест срещу ВСС
Не се решавали проблемите на магистратите, мачкали ги с непрестанни проверки
От ВСС посочват, че в СРС вече има повече съдии и натовареността им е паднала, но има организационни проблеми, например незаети щатни бройки, а заплатите са с 5% по-високо от средното. Ден преди обявения протест ВСС за първи път взе единодушно решение и днес кадровиците ще се срещнат с районните съдии, за да обсъдят с тях състоянието на съда, както и критиките към Съвета.
ВСС ще се срещне с протестиращите съдии
Съветът решил да вдигне заплатите на магистратите и съдебните служители
Учуден съм, че ВСС се обедини сега, когато поискахме актуализиране на заплатите на администрацията на съда. Тя работи многократно, в пъти повече от другите администрациите на всички други звена в съдебната система, каза Лалов.
Той посочи приетия класификатор, според който СРС попада в една група със съдилища с над 50 съдии. 52-ма съдии не е равно на 180 съдии (колкото са в СРС), посочи той. Хората в СРС не издържат и напускат. Във Върховния касационен съд секретарите работят по 2 – 3 часа месечно и вземат 80 лв. повече. И с новия класификатор ВКС беше поставен в различна група от СРС – отново с по-високи заплати.
Ето я реакцията, ние не можем да продължим така. Сега се обединиха и са готови да ни слушат. Впрочем, всичко, за което критикуват сега, го знаят от години, коментира Лалов.
По повод критиките за незаетите бройки той посочи, че текучеството е огромно – 325 души за четири години.
Той потвърди, че има известно намаление на делата, които разглеждат съдиите в СРС, но описа ситуацията така: „от реанимация районните съдии са преместени в отделение. Ние сме болни, претоварени“.
„Дали са 1200 делата на месец, или 900, за какво говорим, когато нормата за натовареност е 300 – 400?“, добави Лалов. Падат се по 1000 дела на съдия на година, всяка година, да не говорим за товара, който носим от години.
Гостът каза още, че допълнителните бройки съдии са отпуснати „от кумова срама“ след негов гневен имейл, че се отпускат бройки за сервитьорки и бармани за бази на прокуратурата на морето.
Според председателя на СРС всичко, за което ВСС го критикува, е ясно от години, но критиките са отправени едва сега, когато съдиите са решили да протестират. По думите му досега е получавал похвали от лицата, които днес го атакуват. „Когато поискахме нещо, някой ще ми размаха пръст и ще ми каже да мълча“, заяви Лалов.
Той цитира и съобщение от представляващия ВСС Димитър Узунов, в което му пише: „Методи, не изкарвай хората на улицата, не вземаш ти решенията, така мисля“.
Лалов беше категоричен, че не кара хората да протестират, а те сами не издържат на ситуацията.


title: Посланикът ни в Берлин: Нямаме данни за пострадали българи

maintext:
Не разполагаме с информация за български граждани, пострадали при нападението в Берлин, при което камион се вряза в коледен базар. Това каза българският посланик в Германия Ради Найденов в предаването „Тази сутрин“ по bTV.
Той обаче уточни, че досега няма информация за националността нито една от жертвите и пострадалите.
Поддържаме контакт с местните власти, добави Найденов.
Той припомни, че от снощи, веднага след нападението, на страницата на Министерството на външните работи и в сайта на посолството беше публикувана гореща линия, на която хората може да получат информация.
Властите в Германия все още не наричат нападението „терористичен акт“, но предположенията и фактите, които имаме досега, подкрепят тази хипотеза, каза още посланикът.
„Не бих казал, че нападението беше очаквано. През тази година имаше атентати на много места. Животът в Германия тече нормално. Разбира се, на местата, където има събиране на повече хора, мерките за сигурност са по-засилени. От коментарите, обявени досега, става ясно, че това е непрофесионален терористичен акт. Тези актове се организират за малко време, те са инцидентни и много трудно може да се идентифицират предварително, поради което превантивната работа е затруднена“, каза още Найденов.


description: Група психолози е в готовност да окаже психологическа помощ на децата

title: До сряда няма да се учи в училището и детската градина в Хитрино

maintext:
Дните до сряда са обявени за неучебни за училището "Д-р Петър Берон" и неприсъствени за детската градина в село Хитрино със заповед на вицепремиера и министъра на образованието и науката в оставка Меглена Кунева. Има възможност за удължаване на този срок.
Понеделник, 12 декември е обявен за ден на национален траур.
Кампания на БЧК с подкрепата bTV набира средства за пострадалите в Хитрино
С тях хората от пострадалото село ще бъдат подпомогнати да възстановят къщите си
В първия възможен момент екип на ведомството ще анализира щетите на училището и детската градина. Средствата за ремонтите ще бъдат отпуснати средства от бюджета на МОН. От Регионалното управление на образованието - Шумен оказват подкрепа за нормалното продължаване на учебния процес до края на учебния срок.
Обявиха бедствено положение в Хитрино
МВР към жителите на селото: По никакъв начин не опитвайте да навлизате в ограничителния периметър!
Междувременно мобилна група от психолози към министерството е готова да бъде изпратена в Хитрино, за да окаже психологическа помощ на децата, учениците и учителите от детската градина и училището в общината веднага след приключване на евакуацията.


description: Броят им расте, те са с 200 повече в сравнение с миналата година

title: 828 кучета са осиновени от приютите на „Екоравновесие” от началото на 2016-а

maintext:
От началото на 2016 година досега от приюти на ОП „Екоравновесие“ са осиновени 828 кучета, което е с 200 кучета повече от осиновените през цялата минала година.
За ноември осиновените четириноги са 98, каза пред журналисти директорът на общинското предприятие Веселин Асенов, цитиран от пресслужбата на Столичната община.
„Екоравновесие“ съвместно с доброволци стартира през този месец инициатива за разходки на кучета в приют Горни Богров.
Целта на тази инициатива е по-лесно и бърза кучетата да бъдат социализирани, а оттам и броят на осиновените кучета от обектите да се увеличи. За изминалата събота и неделя в кампанията се включиха повече от 60 души.
През ноември са кастрирани 326 и са реваксинирани 87 кучета. За дейността на предприятието през месец ноември са отделени около 199 хиляди лева.
С тях са закупени ветеринарно- медицински консумативи и лекарства, храна за животните в приютите и ветеринарната клиника, за поддръжка на трафопост за приют „Горни Богров“, сметоизвозване, сервизно обслужване на автомобилите, заплати на лекарите и работниците в предприятието и др.


description: С доходите от магазина Кадир Мустафа е издържал четиричленното си семейство

title: В Хитрино: Магазините изгоряха, но кредитите остават

maintext:
Хората, чиито магазини в близост до Хитрино бяха унищожени при взрива, няма да могат да разчитат на помощ нито от държавата, нито от събраните дарения. Масово обектите не са застраховани.
В магазина си Кадир Мустафа е продавал строителни материали и стоки за бита.
„Ние сме дребни бизнесмени. Стоката замина, останаха ни кредитите. Останаха ми 30 хиляди лева кредит да изплащам”, казва Кадир.
С доходите от магазина той е издържал четиричленното си семейство. Освен бизнеса, който е имал, работи и в горското, но заплатата от там няма да стига, притеснява се той.
Магазинът му не е бил застрахован.
Анифе, която е била продавачка, идва за първи път да види останките от магазина. Дава си сметка, че взривът е можел да я помете и не вярва на очите си.
Като горски Кадир взима около 700 лева заплата. 600 лева е месечната му вноска по заема за магазина.


title: Катастрофа блокира магистрала “Тракия“ в посока София

maintext:
Колона от автомобили се струпа на магистрала “Тракия“ в посока София заради катастрофа. Инцидентът е станал около 13:30 ч. на разклона за Верила. Пострадала е пътничка от аварирал автомобил. Оказана й е медицинска помощ на място, след което е откарана в болнично заведение в столицата, съобщиха от МВР.
Движението в района на катастрофата се извършва в активните ленти на магистралата, но е затруднено. Образувала се е голяма колона от превозни средства.


description: Негоава Лада се удари в тир

title: 91-годишен водач загина при катастрофа в Търговищко

maintext:
91-годишен водач на лек автомобил е загинал при тежка катастрофа с ТИР на пътя Попово-Ковачевец, предаде „Фокус”, като се позова на ОДМВР-Търговище.
Минути след 17 часа автомобилът „ВАЗ 2103” на възрастния водач се ударило в тир с варненска регистрация.
Пътят беше затворен, като пътуващите за Русе и Бяла обикаляха през Опака, Горско Абланово и Две Могили, а тези за Плевен и София минаваха през Велико Търново.
Причините за инцидента се изясняват.


description: Върховният представител на ЕС по сигурността изрази „солидарност с Русия

title: Светът реагира остро на покушението в Турция

maintext:
Новоизбраният американски президент разкритикува нападенията в Турция, Германия и Швейцария, като подчерта, че ситуацията се влошава. Доналд Тръмп написа в „Туитър”, че цивилизованият свят трябва да промени начина си на мислене.
Today there were terror attacks in Turkey, Switzerland and Germany - and it is only getting worse. The civilized world must change thinking! — Donald J. Trump (@realDonaldTrump) December 19, 2016
Светът реагира остро на убийството на руския посланик в Турция. Върховният представител на ЕС по външната политика и сигурността Федерика Могерини изрази „солидарност с Русия".
Съболезнования за жертвите и осъждания за извършителя изразиха още дипломати от редица държави и институции.
„Поднасям най-искрените си съболезнования за убийството на посланик Андрей Карлов в Анкара. Осъждам този безсмислен терористичен акт, за който няма оправдание”, заяви генералният секретар на ООН Бан Ки-мун.
САЩ, ЕС, ООН и НАТО осъдиха убийството на руския посланик в Турция
Посланик Андрей Карлов беше застрелян в гръб, докато произнасяше реч в Центъра за съвременно изкуство в Анкара
Министърът на външните работи на Франция Жан-Марк Еро посочи, че трябва да се борим с всички форми на агресия и тероризъм и изрази солидарност с всички жертви на тероризма в Турция.


description: Според публикуван материал Пентагонът е установил 13 неоповестени въпроса, свързани с повишен риск за сигурността

title: Конгресът на САЩ: Сноудън поддържа контакти с руското разузнаване

maintext:
Бившият сътрудник на американската Агенция за национална сигурност (АНС) Едуард Сноудън "е имал и продължава да има контакти" с руските разузнавателни служби. Това се казва в разсекретени части от доклад на комисията по разузнаването към Камарата на представителите на Конгреса на САЩ, предаде Ройтерс.
Според публикувания материал Пентагонът е установил 13 неоповестени въпроса, свързани с повишен риск за сигурността, възникнали в резултат на разкритията на Сноудън, който предостави на медиите десетки хиляди от най-деликатните документи на АНС.
В доклада се казва, че ако китайците и руснаците получат достъп до материали, свързани с тези въпроси, "за американските войски ще има по-голям риск при евентуален бъдещ конфликт".
"Комисията продължава да се тревожи, че повече от три години след началото на неразрешените разкрития АНС и разузнавателната общност като цяло не са направили достатъчно, за да бъде сведен до минимум рискът от друго голямо неразрешено разкритие", се посочва в документа.
Сноудън живее в Москва съгласно споразумение за убежище, постигнато след като неговите разкрития на класифицирана информация през 2013 г. предизвикаха международно възмущение от обхвата на американските шпионски дейности.
В изявление в "Туитър" адвокатът му Бен Уизнър определи разсекретените части от доклада като "дразнеща нелепост".


description: Приходите се увеличават сериозно на годишна база

title: Гърция отчита почти 4 млрд. евро излъшък

maintext:
Гърция е отчела първичен излишък за първите 11 месеца на годината, който възлиза на 3,57 млрд. евро. Това показват данните на централната банка на страната, цитирани от БТА.
За периода от януари до ноември 2016 г. дефицитът е бил 1,42 млрд. евро спрямо дефицит от 1,90 млрд. евро за същия период на миналата година.
Приходите в бюджета са възлезли на 43,5 млрд. евро. Миналата година те са били 39,9 млрд. евро.
Над три четвърти от гръцките фирми у нас са "фантоми"
Основават се с цел избягване на по-голямото данъчно бреме в южната ни съседка
Бюджетните разходи са възлезли на 44,8 млрд. евро спрямо 42,2 млрд. за периода януари-ноември 2015 г.
Гърция извървя дълъг и тежък път от ръба на фалита и невъзможност да плаща заплати и пенсии до бавното възстановяване. Южната ни съседка обаче продължава да дължи милиарди на кредиторите си.


description: 28-годишният Филип Михайлов трябва да лежи излежи пет, а не осем години в затвора

title: Съдът намали с три години присъдата на шофьора от Лесидрен

maintext:
Великотърновският апелативен съд намали с три години присъдата на 28-годишния Филип Михайлов, който през август миналата година блъсна с колата си три деца край Лесидрен. Две от тях починаха, а третото получи средна телесна повреда.
При трагичния инцидент мъжът шофирал с почти 123 км/ч при допустими 90. През юли т.г. Ловешкият окръжен съд постанови присъда от 8 години лишаване от свобода.
Осем години затвор за трагедията в Лесидрен
Филип Михайлов остава под домашен арест за времето, през което тече обжалване
И двете страни поискаха делото да отиде на втора инстанция. Роднините на децата поискаха 15 вместо 8 години затвор, а защитата на подсъдимия – връщане на делото в прокуратурата заради неточности в обвинението.
При своя анализ съставът на въззивния съд обаче е отчел чистото съдебно минало, добрите характеристики на Филип от събраните по делото доказателства, подписката от жителите на селото, както и искреното му съжаление.
Шофьорът убиец от Лесидрен избегнал удар и газова експлозия, но помел децата
Според 28-годишния Филип Михайлов има и други виновни
Така той осъди Михайлов на пет години затвор при първоначален общ режим в затворническо общежитие от открит тип. Той е лишен е и от правото да управлява автомобил за срок от седем години.
Решението подлежи на обжалване пред Върховния касационен съд.


description: Общо 124 са издадените заповеди за премахване на незаконни строежи в местността

title: Кметът на Гърмен не е предоставил график за настаняване във временни жилища

maintext:
Кметът на Гърмен до момента не е предоставил на ДНСК график за настаняване във временни жилища на обитателите, чиито къщи подлежат на събаряне.
От кмета нееднократно е изискано да представи информация със срокове и график за временно настаняване в алтернативни жилища на обитателите на всички незаконни строежи на територията на местността Падарката в Гърмен, за да се определят дати за започване на принудителното им премахване. Това се казва позиция на ДНСК във връзка с незаконни постройки в общината, разпространена от пресцентъра на Министерството на регионалното развитие и благоустройството.
До настоящия момент в ДНСК не е представен изисканият от кмета на община Гърмен график, което
Всичко това възпрепятства изпълнението на влезлите в сила заповеди за премахване на незаконните строежи, допълват от дирекцията.
В случая незаконните строежи може да са единствени притежавани жилища за обитаващите ги семейства, които са с постоянна адресна регистрация в община Гърмен. Осигуряването на адекватна социална услуга чрез предоставяне на жилища за временно настаняване е в компетентността на кмета на общината. В ДНСК е постъпила информация, че шест семейства са отказали от настаняване в социални жилища.
От органите на ДНСК са издадени общо 124 заповеди за премахване на незаконни строежи в местността. Всички заповеди за премахване са влезли в сила и подлежат на изпълнение.
Връчени са и покани за доброволно изпълнение. Незаконните строежи са опасни и реално застрашават живота и здравето на техните обитатели, сред които има малолетни и непълнолетни, се напомня в позицията. Тези постройки не отговарят на нормативните изисквания за "жилище".
До момента са изпълнени 14 от издадените и влезли в сила заповеди за премахване, 18 преписки са изпратени за последващи действия на кмета на община Гърмен, за 92 незаконни строежи е приключила процедура по избор на изпълнител за принудително премахване.
Засилено полицейско присъствие и напрежение в Гърмен
Протестиращи блокираха пътя на партия „ДРОМ” към общината
Напрежение възникна по-рано днес в Гърмен. До него се стигна след вчерашния протест на местните заради заразата от хепатит в ромската махала и организирания днес контрапротест от представители на партия „ДРОМ”. Те влязоха в сблъсък с жителите на общината при опита си да се срещнат с кмета.


description: проф. Екатерина Трендафилова е била съдия и председател на отделение в Международния наказателен съд

title: Българка оглави спецтрибунала за Косово

maintext:
Професор Екатерина Трендафилова бе избрана днес измежду 148 кандидати за председател на Специализирания трибунал за Косово, съобщиха от Министерството на правосъдието.
Той е новосъздаденa институция със седалище в Холандия и в него ще се разглеждат всички престъпления, извършени от Армията за освобождение на Косово срещу мира и човечеството, както и военни престъпления. Трендафилова ще трябва да разработи правилата за работа на трибунала, който ще заработи в средата на следващата година.
Съдиите ще пътуват само за заседанията по конкретните дела, за които ще бъдат назначавани от председателя на съда, и няма да бъдат настанени в Хага за постоянно. Магистратите, на които са възложени производствата, изпълняват задълженията си при пълна независимост и самостоятелност.
Коя е тя
Екатерина Трендафилова е професор по Наказателно процесуално право в Юридическия факултет на СУ „Св. Климент Охридски” и във ВТУ „Св. Св. Кирил и Методий”.
От 2006 г. до 2015 г. тя е съдия в Международния наказателен съд, където е председател на съдебен състав и председател на едно от трите наказателни отделения. В периода 1992-1995 г. Екатерина Трендафилова е представител на България в Комисията на ООН по превенция на престъпността и наказателното правосъдие със седалище във Виена.
Тя е член и зам.-председател на Специализирания съвет по правни науки, а впоследствие е член и на Правната комисия при Висшата атестационна комисия (2002-2006). Ръководител е на Направление „Наказателно право” в Консултативния съвет по законодателство към Председателя на Народното събрание (2001-2006). Член е и на Комисията по обществени науки към Агенцията по акредитация (2000-2003).
Трендафилова е стипендиант на фондациите „Александър фон Хумболт” в Германия и „Фулбрайт” в САЩ. Тя има публикации в България и в чужбина в областта на наказателния процес, международното наказателно право и човешките права.


description: Стотици ще спят в колите си на студа, ще бъде обявено бедствено положение

title: Снегът затвори и Подбалканския път от Петолъчката до Бургас

maintext:
След АМ „Тракия”, и Подбалканският път беше затворен заради снега в района от пътен възел Петолъчката до Бургас. Стотици хора вероятно ще прекарат нощта в колите си, блокирани в между Айтос и Карнобат, съобщи кореспондентът на bTV в региона.
Снегорините се налага да изтеглят аварирали тежкотоварни автомобили. Заради един такъв тир над 2 часа колите не се движат при с. Миролюбово. Инж. Матей Матев от пътната агенция посочи пред камерата на bTV, че екипите работят по отстраняването на камиона, но все още нямат успех.
Снежно бедствие затвори АМ „Тракия” (ОБЗОР)
Десетки са блокирани в колите си
Очаква се помощ от Ямбол и Сливен, като бронетранспортьори вероятно ще участват в евакуацията на бедстващите хора. В областта ще бъде обявено бедствено положение.
Ако задължително трябва да пътувате от или към Бургас, минете през Ямбол и Средец.
Към момента над 700 машини работят по пътищата на страната, но ситуацията се влошава непрекъснато. Затворени заради нулева видимост и снегонавявания са Рижкия проход и Айтоския проход.


description: Имена не са обсъждани до момента, а разговорите са за параметри на държавата, изтъкна председателят на ПГ на ГЕРБ

title: Цветан Цветанов: Шансовете за кабинет с мандат на РБ може да са над 20%

maintext:
Шансовете за правителство с мандат на Реформаторския блок (РБ) се увеличиха, макар до вчера да изглеждаха нищожни.
Това се случи, след като снощи премиерът в оставка Бойко Борисов допусна, че може и да има възможност за удължаване на живота на този парламент.
Аргументите на Борисов са усложнената политическа обстановка и въвеждането на мажоритарната система след референдума. Днес се чуха и намеци, че и европейските ни партньори са посъветвали Борисов да не се стига предсрочни избори.
Днес председателят на ПГ на ГЕРБ Цветан Цветанов повтори тезата си, че вероятността за кабинет мандата на реформаторите е 20:80.
По думите му всичко зависи от официалните разговори, но след изказването на Борисов шансовете може и да са над 20%.
Отчитайки резултатите от двегодишното си управление до настоящия момент, показателите са изключително добри, каза Цветанов и допълни, че точно затова са длъжни да разговарят с партньорите си.
Зам.-председателят на ГЕРБ обясни, че дава този по-висок процент на вероятност за съставяне на правителство, защото, когато процентът е по-голям, има повече надежди и повече шанс да се стигне до консенсус, който може да ги обедини в името на националните приоритети.
Растат ли шансовете за правителство с мандат на Реформаторите?
От СДС са по-големи оптимисти, след като премиерът в оставка Бойко Борисов допусна, че такъв кабинет е възможен
Цветан Цветанов смята, че най-важното е дали ще могат да се обединят около свършеното до момента и дали може да се продължи със записаното в четиригодишната управленска програма. Той е убеден, че такава възможност съществува и че Бойко Борисов е достойният за министър-председател.
Председателят на ПГ на ГЕРБ уточни, че имена не са обсъждани до момента, а разговорите са за параметри на държавата и за това какво евентуално могат да направят заедно. Цветанов напомни, че от ПГ на ГЕРБ за заявили, че ще се съобразят с резултатите от референдума.
Ще държим да има мажоритарен избор, който да даде възможност да отговорим на обществените очаквания, посочи той. Ние държим на мажоритарната система, декларира политикът.
От СДС, един от основните радетели мандатът на Реформаторския блок да се случи, казват, че винаги са имали надежда за правителство.
„Ние се опитваме да излъжем хората. При 2,5 млн., който са казали, че искат промяна на изборните правила ние какво правим? Разпускаме парламента, без да се съобразяваме с тях и замитаме всичко“, коментира депутатът от Реформаторския блок и представител на СДС Костадин Марков.
Хората на вицепремиера Меглена Кунева – Движение България на гражданите, обаче се въздържат от коментари, защото условието им за подкрепа – антикорупционният закон, засега е в застой.
Опозицията, продължава да твърди, че се управляващите се бавят, защото ги е страх от служебен кабинет на новоизбрания президент ген. Румен Радев.
Очаква се срещата между премиера Бойко Борисов, РБ и Патриотичния фронт да се състои в понеделник. Тогава трябва да стане ясно дали ще има правителство, или предсрочни избори.
Вижте повече във видеото.


description: Те търсели хора, които да вербуват за неназована организация

title: Руската полиция арестува 12 души, заподозрени в тероризъм

maintext:
Руските агенции за сигурност са арестували 12 души, обвинени в участие в терористична организация, предаде АП.
Московското управление на министерството на вътрешните работи съобщи, че заподозрените са търсели хора, които да вербуват за неназована организация.
Руската държавна телевизия показа заподозрените с белезници и легнали по корем на пода, докато служителите на органите за сигурност претърсват апартамента, в който са задържани.
Миналия месец в Русия бяха арестувани 10 заподозрени във връзки с „Ислямска държава“, планирали терористични атаки в Москва и Санкт Петербург.


description: Тя официално започва на 21 декември

title: Зимата идва

maintext:
На 21 декември - сряда, е астрономическото начало на зима 2016/2017.
В рамките само на днешния ден температурите направиха невероятен 20 градусов скок и от минус 9-10 сутринта, следобед се добраха до цели плюс 9-10 градуса.
През следващото денонощие със слаб, в Източна България – до умерен север-североизточен вятър, ще продължи да прониква студен въздух. Над североизточната половина от страната облачността ще е значителна, предимно ниска, с превалявания от сняг, главно в планинските райони.
В сутрешните часове на места в Предбалкана и Дунавската равнина ще има мъгла. Над Югозападна България ще е предимно ясно и слънчево. Минималните температури ще са между минус 7° и минус 2°, по морския бряг – около нулата. Максималните ще са от минус 1-2° в североизточните, до 8°-9° в югозападните райони.
За морето е в сила жълт на север и оранжев код на юг. Предупрежденията са за силен североизточен вятър и вълнение до 4-5 бала.
Над Стара планина и Странджа ще е предимно облачно, мъгливо, с превалявания от сняг, докато над Рило-Родопския масив ще е предимно слънчево. Ще духа умерен, по върховете и силен североизточен вятър и с него температурите ще са понижават. Максималната на височина 1200 метра ще е около 1°, на 2000 метра – около минус 6°.
През следващите дни сутрешните температури ще са ниски, но дневните от петък ще започнат бавно да се повишават. Повече ще са слънчевите часове в петък и събота, а по-значителна ще е облачността в четвъртък и към неделя, без съществени валежи. В източните райони ще продължи да духа умерен север-североизточен вятър.
В началото на следващата седмица ще се повишат и сутрешните температури. Ще има повече облачност, но вероятността за валежи остава малка. Вятърът от запад-северозапад ще се усили.


description: Ехото от руския допинг скандал и редица бойкотиращи съперници доведоха до отнемане на домакинството на световното по бобслей

title: Москва не вярва на... никого

maintext:
„Това е една изключително тъжна новина и ние много съжаляваме. Сигурни сме, че това е изключително политизирано решение, базиращо се на твърдения, които просто нямат достатъчно основания“. Така Русия прие новината, че Международната федерация по бобслей и скелетон реши да отмени световното първенство, което трябваше да се проведе в Сочи през февруари догодина.
Отнеха на Сочи световното по бобслей (ВИДЕО)
Решението на Международната федерация е заради разкритията за масова употреба на допинг от руски спортисти
До парадоксалната мярка се стигна, след като преди няколко месеца бе разкрита грандиозна схема за организирана и спонсорирана от държавата система за употреба на допинг от елитни руски спортисти в периода 2011-2014, от която са се възползвали близо 1000 атлети. Като следствие от разкритията редица държави (сред които фаворити като Латвия, Великобритания, САЩ, домакините на следващата зимна олимпиада Южна Корея, Германия и др.) обявиха, че ще бойкотират предстоящия зимен форум. „Олимпийският дух бе откраднат преди две години. Казваме „стига“.
Докато Международната федерация продължава да чете и осмисля доклада, ние ще направим това, което можем. С радост ще участваме на световното първенство навсякъде другаде по света, но не и в Сочи“, обявиха официално от латвийската федерация и „повлякоха крак“ за още няколко подобни реакции.
Бойкотът на световното първенство по бобслей може да се разрасне
Великобритания и Южна Корея обмислят да откажат участие в шампионата
Решението на международната федерация е категорично, а като основни причини се посочват „да се позволи на спортистите и треньорите от всички страни по света да участват и фокусът да остане изцяло върху спорта, а не върху обвинения и дискусии“, както и фактът, че „руската федерация по бобслей положи огромни усилия в подготовката на световното, но сегашната обстановка ще направи почти невъзможно да се оценят тези усилия”.
Макар от международната федерация да призоваха всички страни-членки и спортисти за взаимно уважение и зачитане на презумпцията за невинност на всеки състезател до доказване на противното, отмененото световно е звучен шамар по Русия и местните спортни деятели. Най-сериозното обвинение към руския спорт от скандала през лятото на 2016 бе не в това, че един или друг спортист е употребявал непозволени стимуланти, а че цялата държавна машина е била зад нарушаването на правилата с предварително подготвена програма за стимулиране, прикриване и защитаване на употребяващите допинг.
Което е изключително сериозно обвинение, което няма как да се приеме равнодушно и реакциите около предстоящото и вече отменено Световно са съвсем резонни. С други думи, не просто „Москва не вярва на сълзи“, а целият свят не вярва на Русия. Веднъж погазили правилата (и с всички десетки доказателства за това), „братушките“ не могат да останат познатия равноправен партньор на елитния световен спорт.
Докладът на УАДА: Допинг схемата в Русия е от 2010 г.
Обвинения за държавна подкрепа при манипулиране на допинг проби от зимните игри Сочи 2014
Усещането за недоверие изглежда взаимно. Смешният плач на Кремъл, че става дума за поредната политическа репресия срещу невинния руски спорт, не издържа и на елементарна проверка. Още в разгара на допинг скандала това лято тезата бе възприета от руските функционери (на най-високо ниво до президента Путин) и толкова се изтърка, че вече изглежда съвсем несъстоятелна. „Естествено, че ние не одобряваме подобно решение и не сме съгласни с него, защото винаги сме били против смесването на политиката и спорта“, казват от Кремъл и в същото време допълват, че ще продължат да защитават интересите на руския спорт.
С други думи, когато политиката толерира допинг-постижения или домакинство на спортен форум, вмешателство е допустимо. Когато политиката заклеймява употреба на стимуланти или пък подкрепя принципно решение на други федерации, такова не би трябвало да се допуска. Москва не вярва на нито един довод на останалия свят, не зачита мнението и доказателствата, не признава вината си... изобщо държи се сякаш става въпрос за някаква скромна вътрешно-опозиционна приумица на свободомислещи регенерати.
Но всъщност торнадото започва да става все по-опустошително за руския спорт и персонално за най-големия му поддръжник в Кремъл. Голямата въпросителна е дали смелостта на световния спортен елит ще е достатъчна, за да постави под въпрос най-големия и престижен форум на планетата – футболният Мондиал през 2018. Ако се посегне и на тази „гордост на Путин“, позицията на всички ще е ясна – забранените стимуланти са не просто недопустими, но могат да доведат и до категорично „зачеркване“ от спортната карта на света. И тогава Москва ще трябва да повярва все на нещо, а сълзите със сигурност ще са по-истински от кухите фрази за политическа намеса от този и от онзи лагер.


description: На някои места снежната покривка достигна 35-40 см, а в Ловешко – и до 70 см

title: Над 900 машини чистят пътищата в страната

maintext:
Над 900 машини обработват пътищата в районите на страната, където вали сняг.
Сняг вали в Западна и Северна България – в областите София, Плевен, Ловеч, Габрово, Велико Търново.
На някои места снежната покривка достигна 35-40 см, а в Ловешка област на места е до 70 см.
Снегът дойде отново, затрудненията по пътищата не закъсняха
И днес се очаква да превали слаб сняг, главно в планинските райони и на отделни места в Западна и Северна България
Всички пътища са добре почистени и проходими при зимни условия, информират от агенция „Пътна инфраструктура” (АПИ). Днес температурите се повишават, което ще ускори снеготопенето и следобед пътищата отново ще се обработват.
До 5 ч. тази сутрин беше ограничено движението на товарни автомобили над 12 т по АМ „Хемус“ в участъка София – Ябланица, за да се почисти автомагистралата.
Отстранен беше тежкотоварният автомобил, който аварира на виадукт „Бебреш“. До края на деня ще бъде възстановени и мантинелите, пострадали при инцидента.


title: МЗ: Първата линейка е била в Хитрино в 5:54 ч.

maintext:
Здравното министерство посочи обобщена информация за реакциите на спасителните екипи по време на инцидента с взрива в Хитрино. Живеещи в селото съобщиха, че според тях реакцията на спасителните екипи е била бавна и не са пристигнали навреме.
Взривът в Хитрино: Седем загинали, 29 ранени (СНИМКИ и ВИДЕО)
Влаковата композиция, която дерайлира и избухна, се е състояла от общо 26 цистерни, три от които са превозвали пропан-бутан, 20 – с пропилен, а три са били празни
Взривът е настъпил в 5:37 ч., а в 5:42 е подаден сигнал на 112.
В 5:43 ч. в центъра на Спешна помощ-Шумен получен сигнал от тел. 112 и в 5:45 ч. тръгва първата линейка от гр. Венец. Тя е пристигнала на мястото в 5:54 ч.
След нея до 6:25 ч. на място са още 2 екипа.
В 6:05 ч. болниците в Шумен, Търговище, Разград и Варна са приведени в готовност за посрещане на голям брой пострадали.
Петър Москов: 29 са пострадалите, състоянието на част от тях е критично
Няма недостиг на кръв и кръвни продукти, увери министърът на здравеопазването в оставка
Първият пострадал е пристигнал в болницата в Шумен в 6:10 ч., посочват още от МЗ.
До 6:25 ч. са транспортирани 6 души, а до 7:10 ч. в Шумен са транспортирани още 12 души.
Междувременно в акцията се включват допълнителни резервни екипи от Шумен, 3 екипа от Разград и един екип от Търговище.
Бойко Борисов: Щетите са най-малкият проблем, хората не могат да се върнат
От професионален опит, мисля че няма риск да гърмят повече, каза премиерът в оставка
Произшествието се обслужва общо от 12 екипа на ЦСМП.
За транспортиране на пострадалите от Шумен до Варна са мобилизирани 2 реанимационни екипа от ЦСМП-Варна, а на мястото в готовност са 6 екипа на ЦСМП.
Създадена е организация по осигуряване на санитарна авиация в случай на нужда.


description: При предишния нямаше нито една подадена оферта

title: Нов опит за концесия на пловдивското летище

maintext:
Правителството прие решение за откриване на нова процедура за концесиониране на летище Пловдив. Причината е, че при предходната процедура няма подадени оферти, съобщава пресцентърът на МС.
Срокът на концесията е 35 години.
Новата процедура ще бъде проведена в съответствие с влезлите в сила през април т. г. европейски изисквания за възлагане на договори за концесия. По този начин се осигурява възможност за привличане на по-широк кръг потенциални инвеститори.
Кой допусна пътници да се окажат „заложници” на Летище Пловдив?
Директорът на летището определи ситуацията като сериозен инцидент, но отрече да има вина
Съгласно разпоредбите на ЕС в "Официален вестник" на Европейския съюз ще бъде публикувано обявление за концесията. След това цялата документация за концесията ще бъде публикувана на интернет страницата на Министерството на транспорта, информационните технологии и съобщенията и достъпът до нея ще е пълен и безплатен.


title: Нови загинали след отравяне с препарат за вана в Иркутск

maintext:
Още четирима души са починали тази нощта в болници в Иркутск след отравяне с почистващ препарат за вана, в чийто състав бе открит метилов спирт, оповести руското министерство на здравеопазването.
С това общият брой на жертвите на козметичния продукт-убиец достигна 53. 25 души остават в болница. Един човек е бил изписан по негово искане.
Броят на жертвите, пили препарат за вана в Иркутск, надхвърли 40
Според федералното следствие той съдържал концентриран метилов спирт, вместо етилов, и антифриз
На шишетата с лосиона изрично пише, че той не е за вътрешна употреба. Всеки, който го пие, умира след десетина минути, алармират властите в Иркутска област.
Много бедни руснаци обаче пият козметични продукти като евтин заместител на алкохола.
Органите на реда задържаха 7 души, произвеждали и разпространявали нелегално препарата.


description: От 2017 г. ще бъде 460 лв.

maintext:
По-висока минимална работна заплата от 1 януари, реши кабинетът. Линията на бедност за догодина също се увеличава с 14 лв.
Според методиката най-ниските доходи трябва да гарантират минималните жизнени потребности за хранителни стоки. Така минималният доход за оцеляване на най-бедните у нас става 314 лв.
Кабинетът разписа и увеличение на минималната заплата с 9,5%. Така от 1 януари тя става 460 лв. Според плановете тя ще остане замразена в този размер за следващите 3 години.
От доклада на Министерския съвет става ясно, че въпреки повишението, минималната заплата у нас остава най-ниската в Европейския съюз.


description: Млад мъж е с опасност за живота, а други трима са с различни наранявания след инцидента

title: Непълнолетен шофьор без книжка предизвика тежка катастрофа

maintext:
Непълнолетен и неправоспособен водач предизвика тежка катастрофа близо до оряховското село Селановци, съобщи потребител на „Аз, репортерът”. Инцидентът е станал в събота малко след 14 ч.
Млад мъж е с опасност за живота, а други двама пътници - непълнолетно момиче и 18-годишен младеж, са с различни счупвания след тежката катастрофа.
Шофьорът не е успял да овладее колата, движил се е с висока скорост и колата се е ударила крайпътни дървета.
Най-тежко е състоянието на 21-годишен мъж от с. Брегаре. Той е с няколко счупвания на черепа, включително има фрактура на основата на черепа и голям кръвоизлив в мозъка. Мъжът е настанен с опасност за живота в интензивното отделение на врачанската болница. С най-малко наранявания е шофьорът.


description: Блокадата на опустошеното селище беше частично вдигната

title: Изтеглиха и последната цистерна от бедстващото Хитрино (ОБЗОР)

maintext:
В 13 часа на 11 ден от трагедията в Хитрино беше изнесена и последната цистерна-бомба от селото.
„Усилията на 800 души дадоха резултат. В два часа хората могат да влизат”, обяви директорът на пожарната Николай Николов.
Започва завръщането в Хитрино
С огромна радост съобщавам, че на единайсетия ден усилията на повече от 800 души дадоха резултат. В 14 ч. хората от южната част на селото започват организирано да влизат по домовете си, каза шефът на пожарната
Жителите на селото ще бъдат допуснати поетапно до домовете си.
По последна информация кука на теглич е пробила цистерната и така се е стигнало до изтичането на пропилен. А той се е възпламенил от печка в къща, близо до гарата. Това сочат последните данни от разследването.
Дерайлиралата композиция е била съставена от 26 вагона. 20 от цистерните съдържали пропилен, три пропан бутан и три били празни - двете буферни и една с установен дефект.
Влакът е изпреварвал разписанието си с 21 минути, сочи разследването. При влизане на гара Хитрино се движел със 78 км/ч., почти два пъти над позволеното.
Фаталната искра, довела до експлозията, дошла от домашна печка недалеч от гарата, твърди разследването.
„При огледа се оказва, че в къща в непосредствена близост до гарата е открит кратер, кратерът е открит в близост до печка на дърва и въглища в детска стая на жилището и според вещите лица оттам е започнал пожара”, каза говорителят на главния прокурор Румяна Арнаудова.
Прокуратурата привлече като обвиняеми за трагедията в Хитрино двама машинисти
Съдебно-техническата експертиза установи, че влакът е влязъл с висока скорост в селото
Следват множество възпламенявания. Повече от 50 къщи и сгради в селото са частично или напълно разрушени.
Според транспортния министър Ивайло Московски няма данни държавата да носи вина за трагедията.


description: Борисов уверил, че България може да поеме финансовата тежест

title: Премиерът отказал помощ от три държави за справяне с последиците от взрива в Хитрино

maintext:
Министър -председателят в оставка Бойко Борисов е получил предложение за помощ за справяне с последиците от взрива в Хитрино от три държави. Той благодарил на своите колеги от Република Турция, Унгария и Държавата Израел, но уверил, че България сама ще се справи с щетите. За това информират от пресслужбата на кабинета.
Премиерът добави, че под негово ръководство действа националния план при защита при бедствия. Часове след бедствието бе отпусната еднократна помощ на засегнатите семейства. „В такива ситуации държавата показва целия си потенциал. Мисля, че всички структури на държавно и общинско ниво реагираха своевременно. Ще продължим да помагаме на хората. За пореден път българите показаха, че са силни, когато са заедно“, заявява министър-председателят в отговор на колегите си.
Осма жертва на взрива в Хитрино
Операцията по източването на цистерните може да продължи 10 дни
В кореспонденция до министър-председателя Бойко Борисов Бинали Йълдъръм, Бенямин Нетаняху и Виктор Орбан поднасят своите съболезнования към семействата на загиналите и пожелават бързо възстановяване на пострадалите.
Кампания на БЧК с подкрепата bTV набира средства за пострадалите в Хитрино
С тях хората от пострадалото село ще бъдат подпомогнати да възстановят къщите си
„Използвам възможността от името на турското правителство и турския народ да Ви уверя, че както винаги, и в този момент, Турция изразява своята подкрепа към България по повод трагичния инцидент, както и да потвърдя нашата солидарност спрямо Вас“, се казва в телеграмата на турския премиер Бинали Йълдъръм.
В писмото си премиерът на Унгария Виктор Орбан посочва, че Унгария има готовност да предостави помощ за възстановителните работи. „ Моля, позволете от името на унгарците, да изразя съпричастността ни към семействата на загиналите и да пожелая бързо оздравяване на ранените“ се казва още в писмото.


description: Това съобщи Интерфакс, като се позова на източник, официално потвърждение няма

title: След анализи на черната кутия: Пилотска грешка е водещата версия за разбилия се Ту-154

maintext:
Специалисти на министерството на отбраната на Русия са извършили предварителен анализ на записите на едната от черните кутии на падналия в неделя в Черно море самолет, предаде Интерфакс, цитирана от БТА.
Осведомен източник каза за агенцията, че се потвърждава версията за грешка при пилотирането, която се очертава като основна.
Интерфакс подчертава, че източникът не е посочил никакви подробности, свързани с разшифроването на записите и че агенцията няма официално потвърждения на тази информация.
По-рано друг източник на агенцията каза, че самолетът е паднал поради недостатъчна за излитане подемна сила на крилото.
Задкрилките на Ту-154 са функционирали несъгласувано и това е причинило загуба на подемна сила и недостатъчна скорост за набиране на височина. Няма официално потвърждение или опровержение и на тази версия.
Русия спря всички полети с Ту-154
Причината е неизяснените обстоятелства около катастрофиралия в на 25 декември самолет
В онлайн медията Лайф.ру бе публикуван разговор, за който се твърди, че е от пилотската кабина на самолета. Единият пилот вика на другия, че има проблем със задкрилките, а след това се чува вик: "Командире, падаме!".
Достоверността на тази информация не може да бъде проверена, отбелязва Асошиейтед прес, но добавя, че се смята, че порталът има добри връзки в службите за сигурност.
Междувременно стана ясно, че водолази са извадили и трите черни кутии на машината. Те са в добро състояние и се очаква да дадат достатъчно информация за причините за катастрофата.